CELEX: 62020TN0570
Language: mt
Date: 2020-09-11 00:00:00
Title: Kawża T-570/20: Rikors ippreżentat fil-11 ta’ Settembru 2020 – Kedrion vs EMA

3.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/26
            
         
      Rikors ippreżentat fil-11 ta’ Settembru 2020 – Kedrion vs EMA
      (Kawża T-570/20)
      (2020/C 371/30)
      Lingwa tal-kawża: it-Taljan
      
         Partijiet
      
      
         Rikorrenti: Kedrion SpA (Barga, l-Italja) (rappreżentant: V. Salvatore, avukat)
      
         Konvenuta: L-Aġenzija Ewropea għall-Mediċini
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata; u
               
            
                  —
               
               
                  tikkundanna lill-Aġenzija Ewropea għall-Mediċini tirrimborsa l-ispejjeż sostunti mir-rikorrenti għal din il-kawża.
               
            
         Motivi u argumenti prinċipali
      
      Dan ir-rikors huwa ppreżentat kontra d-deċiżjoni ta’ ċaħda tal-applikazzjoni konfermattiva ta’ aċċess għal dokumenti fformulata mir-rikorrenti, adottata mill-Aġenzija Ewropea għall-Mediċini fis-sens tal-Artikolu 8 tar-Regolament (KE) Nru 1049/2001 tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (1) (doc.: EMA/336464/2020). Din l-applikazzjoni kellha bħala suġġett id-dokumenti ppreżentati minn fornitur ta’ servizzi ġdid rigward il-ġbir u frammentazzjoni ta’ plażma fl-Italja, ipprovduta minn ċentri Taljani.
      Flimkien mal-motivi ta’ rifjut ta’ aċċess għad-dokumenti mitluba, diġà fformulati fid-deċiżjoni ta’ ċaħda tal-applikazzjoni inizjali, parzjalment ripetuti fid-deċiżjoni kkontestata, EMA ppreċiżat sussegwentement li ċ-ċaħda ta’ aċċess kellha titqies bħala ġġustifikata minħabba ċ-ċirkustanza li d-dokument mitlub jinkludi informazzjoni inkluża anki fil-formola 3.2.S tat-talba għall-għoti tal-awtorizzazzjoni ta’ kummerċjalizzazzjoni (iktar ’il quddiem l-“AK”) ta’ prodott mediċinali kif ukoll informazzjoni oħra dwar ftehimiet kuntrattwali u akkordji bejn il-proprjetarju tal-PMF (Plasma Master File) u ċ-ċentri, fejn għaldaqstant tenniet in-neċessità li din l-informazzjoni titħares inkwantu kklassifikata bħala kummerċjalment kunfidenzjali.
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq il-ksur tal-Artikolu 4(2) tar-Regolament (KE) Nru 1049/2001
                  
                              —
                           
                           
                              F’dan ir-rigward hija ssostni li d-dritt ta’ aċċess għal dokumenti jirrappreżenta wkoll waħda mill-modalitajiet li permezz tagħhom jiġi implimentat u ggarantit il-prinċipju ta’ trasparenza, wieħed mill-prinċipji fundamentali li fuqhom hija bbażata l-Unjoni stess, tant li dan huwa ddikjarat fl-ewwel artikolu tat-Trattat dwar l-Unjoni Ewropea. Bħala konsegwenza, l-istituzzjoni mitluba, ma tistax tillimita ruħha li tiddikjara li ma tagħtix l-aċċess għad-dokument peress li jinkludi informazzjoni riżervata, iżda għandha twettaq eżami speċifiku u preċiż tal-kontenut tiegħu sabiex imbagħad tagħti kunsens għall-aċċess għad-dokument wara li tkun eventwalment ifformulat il-partijiet jew l-informazzjoni meqjusa kummerċjalment kunfidenzjali bl-għan li titħares ir-riżervatezza tagħha. L-Aġenzija ma tistax tinvoka b’mod ġeneriku l-ħarsien ta’ ftehimiet jew akkordji kummerċjali li jistgħu jkunu riflessi fil-PMF fejn tinvoka l-biża ta’ dannu għall-interessi tal-proprjetarju fejn din l-objezzjoni ma tkunx rilevanti fir-rigward tal-applikazzjoni għal aċċess għall-parti tad-dokument li tinkludi l-elenku taċ-ċentri ta’ ġabra.
                           
                        
            
                  2.
               
               
                  It-tieni motiv ibbażat fuq l-illeġittimità tad-deċiżjoni kkontestata minħabba użu ħażin ta’ poter, minħabba nuqqas li tittieħed azzjoni, minħabba nuqqas ta’ loġika u minħabba kontradizzjoni ta’ motivi.
                  
                              —
                           
                           
                              F’dan ir-rigward hija ssostni li l-Artikolu 4(2) tar-Regolament Nru 1049/2001 jipprevedi li ladarba d-dokument mitlub jinkludi informazzjoni kummerċjalment kunfidenzjali, jista’ jingħata kunsens għall-aċċess fil-każ li jkun hemm interess pubbliku prevalenti għall-iżvelar tal-informazzjoni li tinsab fih. F’dan ir-rigward, il-konvenuta, filwaqt li tinvoka l-ġurisprudenza, tafferma li hija r-rikorrenti li għandha tinvoka konkretament iċ-ċirkustanza li fuqha huwa bbażat l-interess pubbliku prevalenti li jiġġustifika l-iżvelar tad-dokumenti li fihom informazzjoni kummerċjalment kunfidenzjali. Madankollu dan minn naħa ma jistax jeżenta lill-istituzzjoni mitluba milli tirrikonoxxi interess pubbliku prevalenti li jiġġustifika l-iżvelar tad-dokument meta dan ikun faċilment rikonoxxibbli, u lanqas min-naħa l-oħra ma jikkonferma l-konklużjoni, li tirriżulta minn ċirkustanzi mressqa mir-rikorrenti, ibbażata fuq l-osservazzjoni li peress li kien hemm ebda riżultat wara l-saru spezzjonijiet fil-passat għandu jitqies li l-bdil bejn ażjiendi implikati fil-ġestjoni tas-servizz ta’ rtirar tal-plażma prodotta mill-istrutturi trasfużjonali, kif ukoll il-produzzjoni, ħażna u konsenja ta’ prodotti mediċinali dderivati mill-plażma jista’ jseħħ regolarment mingħajr dannu għall-interess pubbliku.
                           
                        
            
         (1)  ĠU Edizzjoni Speċjali bil-Malti, Kapitolu 1, Vol. 3, p. 331.